b'\n_START_ARTICLE_\nGripp A alamt\xc3\xbc\xc3\xbcp H1N1\n_START_SECTION_\nHaigustekitaja\n_START_PARAGRAPH_\nUut grippi p\xc3\xb5hjustab inimestel teadlaste arvates A-t\xc3\xbc\xc3\xbcpi gripiviiruse alamt\xc3\xbc\xc3\xbcp H1N1, mille reservuaariks on inimene. Haigustekitaja sarnaneb 1918. aasta pandeemilise A-gripiviiruse alamt\xc3\xbc\xc3\xbcbiga, mis p\xc3\xb5hjustas hispaania grippi.\n_START_SECTION_\nDiagnoosimine\n_START_PARAGRAPH_\nUut grippi diagnoositakse t\xc3\xa4nap\xc3\xa4eval valdavalt laboratoorse diagnostika meetoditega \xe2\x80\x93 m\xc3\xa4\xc3\xa4ratakse viiruse RNA v\xc3\xb5i antigeeni ning antikehad n\xc3\xa4iteks PCR-meetoditega.\n_START_SECTION_\nRavimid ja eksperimentaalravimid\n_START_PARAGRAPH_\nEnamikul juhtudel on ravi toetav, antibiootikumidest ei ole gripi puhul abi. Arsti ettekirjutusel v\xc3\xb5idakse patsiendile manustada toimeainega oseltamivirum (Tamiflu) ravimeid. Osad teadlased peavad seagripiravimit Tamiflu lastele ohtlikuks._NEWLINE_Uuematel andmetel (2013) kasvab haigusjuhtude arv, mis on Tamiflule resistentseks muutunud._NEWLINE_Jaapani tootja Toyama Chemicals t\xc3\xb6\xc3\xb6tas 2002.aastal v\xc3\xa4lja eksperimentaalse gripiviirusevastase ravimi favipiraviir.\n_START_SECTION_\nEnnetamine\n_START_PARAGRAPH_\nNakatumise v\xc3\xa4ltimiseks soovitatakse pesta sageli k\xc3\xa4si ning v\xc3\xa4ltida haiguspuhangu ajal rahvarohkeid kohti, k\xc3\xb6hides ja aevastades tuleks suu katta pigem varruka kui peopesaga. Sealiha s\xc3\xb6\xc3\xb6mine seagrippi haigestumist ei p\xc3\xb5hjusta.\n_START_SECTION_\nSoomes (2014)\n_START_PARAGRAPH_\nSel talvehooajal levis ka Soomes A-gripiviirus (H1N1p) ehk seagripp.\n_START_SECTION_\nVenemaal\n_START_PARAGRAPH_\nSeagripp saabus Venemaale Ukrainast. 22. jaanuari seisuga oli Ukrainas grippi surnud 72 inimest. Donbassi okupeeritud aladel oli p\xc3\xbchap\xc3\xa4evase seisuga surnud ligi 300 inimest._NEWLINE_Esimesed seagripijuhtumid 2016. aastal fikseeriti Venemaa l\xc3\xb5unaregioonides ja P\xc3\xb5hja-Kaukaasias. Rostovi oblastis suri \xc3\xbche p\xc3\xa4eva jooksul seagripi t\xc3\xbcsistustesse kuus inimest._NEWLINE_Peterburis kuulutati v\xc3\xa4lja gripi- ja hingamisteede \xc3\xa4geda viirusinfektsiooni epideemia, sest arsti poole p\xc3\xb6\xc3\xb6rdus iga p\xc3\xa4ev 11 000-12 000 inimest. Seagrippi on Peterburis surnud juba \xc3\xbcle 30 inimese.'